Scrum (projekta administrado)

Scrum (: interpuŝiĝo) estas agila sistemo por projekta administrado. Ĝi unue estis kreita por softvaraj projektoj, sed hodiaŭ ĝi estas uzata en multaj branĉoj kaj fakoj. 

Malkiel tradiciaj aliroj (ekz. la akvofala modelo), kiu ofte de la komenco planas la tutan produkton, scrum estas iteracia kaj inkrementa sistemo por la evoluigo de produkto. Scrum ebligas kontinuan reagon kaj flekseblecon, postulante ke teamoj mem organiziĝu kaj per devigo de ofta komunikado inter ĉiuj teamanoj. La fleksebla aliro de scrum baziĝas parte sur la agnosko, ke klientoj ŝanĝiĝos siajn postulojn dum la projekto evoluas.2020 Scrum Guide de Ken Schwaber kaj Jeff Sutherland.

 Historio 
La nomo Scrum estis unue uzata en 1986 kaj estas metaforo kiu rilatas al rugbeo. Ekde 2002 oficialaj kursoj kaj certifikatoj por la labormetodo ekzistas.

 Bazaj konceptoj 

 Sprintoj 
Scrum celas, ke teamoj dividu la laboron en celojn, kiujn oni kapablas plenumi ene de tempolimititaj iteracioj, nomataj sprintoj. Ĉiu sprinto ne daŭras pli ol unu monaton kaj kutime daŭras du semajnojn.

 Teamoj 
Skrumaj teamoj estas interfakaj kaj memorganizataj. 

La bazaj roloj en teamo estas: 

 Produktposedanto (angle: product owner) La produktposedanto koncentriĝas pri la komerca flanko de produkto-evoluigo kaj pasigas la plej grandan parton de sia tempo interligante interesatojn kaj la teamon. La rolo estas destinita ĉefe reprezenti la interesatojn de la produkto, la voĉon de la kliento aŭ la dezirojn de komitato, kaj portas respondecon pri la liverado de komercaj rezultoj.
 Ellaboristoj (angle: developer) Temas pri iu ajn, kiu ludas rolon en la evoluigo kaj subteno de la produkto, kaj povas inkluzivi esploristojn, arkitektojn, dezajnistojn, programistojn, ktp.
 Scrum majstro (angle: scrum master) estas rolo kiu certigas, ke homoj sekvas la regulojn de scrum. Ofte la rolo ankaŭ similas moderatoron, kiu helpas dum malkonsentoj aŭ trejniston, kiu certigas, ke ĉiu kapablas labori plej produktiva.

 Artefaktoj 
Artifaktoj estas rimedoj, per kiu scrum-teamoj dokumentas la laboron faritan por la projekto. Estas multaj specoj de scrum-artifaktoj, el kiuj tri estas la plej oftaj: produkt-backlog, sprint-backlog kaj inkremento.

 Product backlog 
La product backlog estas la farotaj taskoj por la tuta projekto. Ofte ili estas konceptoj, rememoriloj, abstraktaj planoj ktp.

 Sprint backlog 
La sprint backlog estas la farotaj taskoj por unu sprinto. Tiuj taskoj devas esti detalaj kaj kompreneblaj kaj fareblaj ene de unu sprinto.

 Inkremento 
Inkremento estas potenciale publikigebla rezulto de sprinto, kiu plenumas la sprintcelon kaj la difinon de farita. Ĝi konsistas el ĉiuj kompletigitaj elementoj de la sprint backlog, integritaj kun la laboro de ĉiuj antaŭaj sprintoj. 

 Definition of done 
Definition of done (difino de farita) de teamo estas kontrol-listo de tio, kio devas esti plenumita por ke laboro estu konsiderata "farita". 

Rilata koncepto estas la "difino de preta" (definition of ready), kiu estas kontrol-listo de tio, kio devas esti plenumita antaŭ ol komenci labori pri ero.

 Eventoj 

 Sprinta Planado 
En Sprinta Planado oni respondas tri demandojn:

 Kial la venonta sprinto gravos?
 Kion ni devas fari por atingi la sprintan celon?
 Kiel la rezultanta laboro estos plenumita en la venonta sprinto?

 Ĉiutaga Scrum (daily scrum) 
Komence de ĉiu labortago, la  teamo kunvenas por ĉiutaga scrum daŭranta maksimume 15 minutojn, ĉe kiu la scrum-majstro kaj la produkto-posedanto ofte ĉeestas sed ne aktive partoprenas, se ili mem ne laboras pri taskoj el la farenda listo. La celo de la ĉiutaga scrum estas interŝanĝi informojn. Neniuj problemoj estas solvitaj en la ĉiutaga scrum – anstataŭe, temas pri akiri superrigardon pri la nuna stato de la laboro. Por tiu celo, pruviĝis utile, ke ĉiu teamano uzu la taskan tabulon por diri, kion ili atingis ekde la lasta Ĉiutaga Scrum, kion ili volas atingi ĝis la sekva Ĉiutaga Scrum, kaj kio malhelpas ilin.

Se dum la Taga Scrum aperas demandoj, kiuj ne povas esti responditaj ene de la strikta 15-minuta tempolimo, ili aŭ estas notitaj kaj transdonitaj al la Scrum-Majstro, aŭ iliaj respondoj estas prokrastitaj al posta kunveno, ofte tuj poste.

 Sprinta Revizio (sprint review) 
La Sprinta Revizio okazas fine de la sprinto. Ĉi tie, la teamo revizias la inkrementon por alĝustigi la farotaj taskoj de la produkto se necese. La disvolva teamo prezentas siajn rezultojn kaj kontrolas, ĉu la celo difinita komence estis atingita. La Scrum-teamo kaj la klientoj diskutas la rezultojn kaj kion fari poste. 

La partopreno de klientoj kaj uzantoj estas grava en la Sprinta Revizio, ĉar ili povas uzi kaj validigi la finitan funkciecon de la inkremento.

 Sprinta retrorigardo (sprint retro) 
La sprinta retrorigardo okazas fine de sprinto. Ĉi tie, la teamo revizias siajn antaŭajn laborajn metodojn por fari ilin pli efikaj estontece. La Scrum-majstro subtenas la Scrum-teamon en la identigo de bonaj praktikoj kaj plibonigoj, kiuj povas esti efektivigitaj en la sekva sprinto. La retrorigardo estas komuna evento por la tuta Scrum-teamo kaj oni rajtas inviti aliulojn.

 Vidu ankaŭ 

 Agila labormaniero

 Referencoj 

Kategorio:Projekt-administrado